Reynolds, Aphr.&Rome 2
Region: Asia Minor — Caria 

εδοξεν τη βουλη και τω δημω και περειτου του αντιοχου γραμματεως δημου και ατταλου του μενανδρου του επι της χωρας στρατηγου. επει κοιντος οππιος κοιντου υιος στρατηγος ανθυπατος ρω[μαιω]ν πεπομφεν πολιορκεισθαι λαοδικηαν τε και εαυτον ο δε δημος εκρεινεν βοηθειν κατα πληθος συνεκπορευεσθαι δε και τους παροικους και τους δουλους ειλατο δε επι της εκκλησιας και ανδρα τον ηγησαμενον ανανκαιον δε εστιν εξαποστειλαι και πρεσβευτας τους ενφανιουντας τω ανθυπατω περι τε της αιρεσεως ης εχει ο δημος ημων προς ρωμαιους οντας σωτηρας και ευεργετας και εαν τι ο στρατηγος επιτασση και ετερον τη πολει διαταξαμενους ωστε διασαφηθηναι και γενεσθαι δεδοχθαι τω δημω ελεσθαι πρεσβευτας ανδρας των τειμωμενων και πιστιν εχοντων και ευνοικως προς ρωμαιους διακειμενων οιτινες αφικομενοι προς κοιντον οππιον τον ανθυπατον ενφανιουσιν αυτω ην εχει ο δημος ημων αιρεσιν προς αυτον και προς παντας ρωμαιους υποδειξωσι δε οτι ου μονον κατα πληθος συμμαχειν εκρειναμεν αλλα και ανδρα τον επι της συμμαχιας ειλαμεθα αρτεμιδωρον τον στεφανηφορον ανδρα των τειμωμενων και πιστιν εχοντων και τη εν τοις οπλοις αρετη διαφεροντα ενφανιουσιν δε αυτω οτι πας ο δημος ημων συν γυναιξι και τεκνοις και τω παντι βιω ετυμος παραβαλλεσθαι υπερ κοιντου και των ρωμαιων πραγματων και οτι χωρις της ρωμαιων ηγεμονιας ουδε ζην προαιρουμεθα.